open-index/open-wikipedia-markdown huggingface dataset:
GRB 080319B

**GRB 080319B** הוא שמה של התפרצות קרני גמא (GRB - **G**amma **R**ay **B**urst) שזוהתה על ידי הלוויין סוויפט בשעה 06:12 UTC ב-19 במרץ 2008. ההתפרצות קבעה שיא חדש לעצם הרחוק ביותר שניתן היה לצפות בעין בלתי מזוינת: ההתפרצות הגיעה לשיא של בהירות נראית לעין של 5.7 ונשארה גלויה לעיניים אנושיות במשך כ-30 שניות. העוצמה הייתה בהירה יותר מ-9.0 למשך כ-60 שניות. אם נצפה ממרחק של יחידה אסטרונומית (קירוב ממוצע של כדור הארץ מהשמש), שיא עוצמתה היה כ -67.57 (21 פי קוודריליון בהירה יותר מהשמש כשראו מכדור הארץ) ועוצמה מוחלטת (AB magnitude) של 38.6-,  כששיא זה נשבר על ידי GRB 220101A עם 39.4- בשנת 2023.  

## סקירה כללית
[ממוזער| התרשמות אמן [ESO מהתפרצות קרני גמא GRB 080319B]]
ההיסט לאדום של ה-GRB נמדד ב-0.937,  כלומר הפיצוץ התרחש לפני כ-7.5 מיליארד ( 7.5× 10 9) שנים, כמחצית מהזמן מאז המפץ הגדול.

זוהר ההתפרצות קבע שיא חדש עבור העצם הבהיר ביותר שנצפה על ידי בני אדם ביקום", בהיר פי 2.5 מיליון מהסופרנובה הבהירה ביותר שנצפתה עד אז, SN 2005ap. 

עדויות מצביעות על כך שהזוהר היה בהיר במיוחד מכיוון שסילון הגמא שלו הצביע ישירות על כדור הארץ. הדבר אפשר בדיקה חסרת תקדים של מבנה הסילון, שנראה כמורכב מחרוט ממוקד צר וחרוט משני רחב יותר. אם מבנה זה מאפיין סילוני GRB, הרי שרוב גילויי ה-GRB צופים רק בחרוט הרחב הקלוש יותר, מה שאומר שרוב ה-GRBs הרחוקים חלשים מדי לזיהוי בטלסקופים של ימינו. אם הדבר נכון, הרי תופעת ה GRB נפוצה הרבה יותר מכפי שהונח עד כה. 

שיא נוסף שנקבע הוא מספר ההתפרצויות שנצפו באותו לוויין ביום אחד - ארבע. הסיומת B מעידה על כך שהיה זה הפרץ השני שזוהה באותו יום. חמישה GRBs זוהו בפרק זמן של 24 שעות, כולל GRB 080320. 

עד לאירוע התפרצות קרני גמא זה, הגלקסיה M83, במרחק של כ-15 מיליון שנות אור, הייתה העצם הרחוק ביותר הנראה לעין בלתי מזוינת, אם כי רק בתנאים מצוינים. הגלקסיה נותרה העצם **הקבוע** הרחוק ביותר שניתן לצפות בו ללא סיוע.

ימין|ממוזער| גרף בהירות באור הנראה (שחור) ובאורכי גל קצרים יותר (אפור) עבור GRB 080319B
התרשים מימין מציג את הבהירות - הן באורכי הגל הנראים והן בקצרים יותר, עבור האירוע. החשיפה ראשונה באורכי הגל הנראים החלה כ-2 שניות לפני שהמקור נצפה לראשונה על ידי טלסקופ SWIFT ונמשכה 10 שניות. הפליטה בשתי העקומות מגיעה לשיא בסביבות 15-30 שניות לפני תחילת דעיכה אקספוננציאלית ארוכה.

## קישורים חיצוניים

* 

## הערות שוליים

קטגוריה:קבוצת הכוכבים רועה דובים
אובונג מוזס אקפאי

**אובונג מוזס אקפאי** (באנגלית: **Ubong Moses Ekpai**; נולד ב-17 באוקטובר 1995 באויו שבניגריה) הוא כדורגלן ניגרי המשחק בעמדת קשר הכנף.

## קריירת מועדונים
אקפאי החל את הקריירה המקצוענית שלו בקבוצות אקווה יונייטד וקאנו פילארס מליגת העל הניגרית. בחודש יולי 2016 חתם במכבי חיפה מליגת העל הישראלית, והושאל מיד לסלובן ליברץ מליגת העל הצ'כית. לאחר תקופת ההשאלה חתם בפ.צ. זלין מליגת העל הצ'כית, ובהמשך שיחק בקבוצות ויקטוריה פלזן, דינמו צ'סקה בודייוביצה, סלביה פראג, באניק אוסטרבה ומלאדה בולסלאב מליגת העל הצ'כית.

ב-23 באפריל 2024 חתם בליריה פריזרן מליגת העל הקוסוברית בכדורגל, ובתום עונת  שוחרר מהמועדון.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני מכבי חיפה
קטגוריה:כדורגלני סלובן ליברץ
קטגוריה:כדורגלני ויקטוריה פלזן
קטגוריה:כדורגלני דינמו צ'סקה בודייוביצה
קטגוריה:כדורגלני סלביה פראג
קטגוריה:כדורגלני באניק אוסטראבה
קטגוריה:כדורגלני מלאדה בולסלאב
קטגוריה:כדורגלנים זרים בישראל
קטגוריה:ספורטאים ניגרים בישראל
קטגוריה:ספורטאים זרים בצ'כיה
קטגוריה:ספורטאים זרים בקוסובו
קטגוריה:ניגרים שנולדו ב-1995
אורונקים

ממוזער|250x250 פיקסלים|מפה המציגה את הטריטוריה של האורונקים.
ה**אַוּרוּנְקִים** (בלטינית: **Aurunci**) היו שבט איטלי שחי בדרום איטליה מסביבות האלף הראשון לפני הספירה. בסופו של דבר הם הובסו על ידי רומא והוכנסו לרפובליקה הרומית במהלך המחצית השנייה של המאה ה-4 לפני הספירה.

## זהות
אַורונקים הוא השם שניתן על ידי סופרים רומיים לגזע או לאומה עתיקה באיטליה. נראה כי "Aurunci" היה הכינוי שהרומאים נתנו לאנשים שנקראו "Ausones" על ידי היוונים. צורה אחת עשויה להיגזר מהאחרת על ידי rhotacism (השחתה של הצליל "s" ב"r") (Ausoni > Auroni > Auronici > Aurunci).

זהותם של השניים מוצהרת באופן מובהק על ידי סרוויוס, ומשתמעת בבירור על ידי דיו קסיוס, שם הוא אומר ששמה של אַוסוניה הוחל כהלכה רק על ארץ האורונקים, בין הוולסקי לבין הקמפאני. באופן דומה, פסטוס הופך את הגיבור המיתולוגי אַוּסון למייסד העיר אַוּרוניאה. סרוויוס מכנה את האורונקים כאחת האומות העתיקות ביותר באיטליה. נראה שהם היו הרבה יותר חזקים והתפשטו בתקופה מוקדמת מכפי שאנו מוצאים אותם לאחר מכן, אך לא נראה שהשם הופעל אי פעם על ידי הרומאים במובן המעורפל והמורחב שבו השתמשו ב"אַוזונס" על ידי היוונים.

בתקופה מאוחרת יותר, במאה הרביעית לפני הספירה, קיבלו שני השמות של האורונקים והאַוזונס משמעות מובהקת, והיו מיושמים על שתי אומות קטנות, ככל הנראה רק תת-חלוקות של אותו גזע גדול, שתיהן שוכנות על גבולות לאטיום וקמפניה.

## היסטוריה
האירוע הראשון שבו הם מופיעים בהיסטוריה הרומית מציגה אותם כאומה מלחמתית וחזקה שהרחיבה את כיבושיה עד לגבולות לאטיום.

טיטוס ליוויוס מספר שבשנים 503 ו-502 לפני הספירה, הערים הלטיניות קורה ופומטיה התקוממו וחברו עם האורונקים. השכנים החזקים הללו תמכו בהם בצבא גדול נגד הרפובליקה הרומית שזה עתה נולדה. עם זאת, רומא בסופו של דבר ניצחה. כמה שנים לאחר מכן, בשנת 495 לפני הספירה, בערך בזמן התקפה של הוולסקי על רומא, נטלו האורונקים נשק נגד רומא לתמיכה ביריביהם והתקדמו עם צבאם עד לאריקיה, שם הובסו על ידי הקונסול הרומי סטרוקטוס .

מעת זו, שמם של האורונקים לא מופיע שוב עד 344 לפני הספירה, כאשר ניכר כי ליוויוס מדבר רק על האנשים שאכלסו את הר רוקה מונפינה, שהובסו והצטמצמו עד לכניעה ללא קושי. כמה שנים לאחר מכן (337 לפנה"ס), הם נאלצו בהתקפות שכניהם, לפנות לרומא בבקשת סיוע ובינתיים נטשו את מעוזם על ההר והתבססו בעירם החדשה סואֶסה.

לא נמצא אזכור של שמם במלחמות הרומיות הבאות בחלק זה של איטליה. בשנת 313 לפני הספירה, הוקמה מושבה רומית בסואסה. קיומם הלאומי היה חייב להיות מאותה עת והלאה בסיומו. הטריטוריה שלהם נכללה לאחר מכן בקמפניה. ה-Ausones ממערב הליריס, המשתרעים משם עד להרי הוולסקי; האורונקים, לעומת זאת, מוגבלים לקבוצה המנותקת של הרי געש הנקראים כיום מונטה סנטה קרוצ'ה, או Rocca Monfina, בגדה השמאלית של הליריס, יחד עם הגבעות המשתפלות משם לכיוון הים. המעוז העתיק או המטרופולין העתיק שלהם, Aurunca היה ממוקם ליד פסגת ההר, בעוד שסואֶסה, שלאחר מכן הם הפכו לבירתם, הייתה על המדרון הדרום מערבי שלה, ופקדה את המישורים הפוריים משם לים.

הרי אַורונקי והעיירה המודרנית סֶואסָה אַורונקה נושאים את שמם של האורונקים.

## לקריאה נוספת

* 


## הערות שוליים

קטגוריה:עמים קדומים באיטליה
סימון דלי

**סימון דזירה סילבנוס דלי** (בצרפתית: **Simon Désiré Sylvanus Deli**; נולד ב-27 באוקטובר 1991 באביג'אן שבחוף השנהב) הוא כדורגלן איבוארי המשחק בעמדת הבלם באסטרס טריפוליס ובנבחרת חוף השנהב.

## קריירת מועדונים
דלי שיחק בקבוצות אפריקה ספורטס ד'אביג'אן מליגת העל של חוף השנהב, ספרטה פראג, סלביה פראג ופ.ק. פריברם מליגת העל הצ'כית, דינמו צ'סקה בודייוביצה מליגת המשנה הצ'כית, קלאב ברוז' מליגת העל הבלגית ואדנה דמירספור ואיסטנבולספור מליגת העל הטורקית.

## קריירה בינלאומית
ב-26 במרץ 2015 ערך דלי את הופעת הבכורה שלו בנבחרת חוף השנהב, בניצחון 2-0 על נבחרת אנגולה במשחק ידידות. הוא נכלל בסגל הנבחרת לטורנירים גביע אפריקה לאומות 2017 וגביע אפריקה לאומות 2021.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני ספרטה פראג
קטגוריה:כדורגלני דינמו צ'סקה בודייוביצה
קטגוריה:כדורגלני סלביה פראג
קטגוריה:כדורגלני קלאב ברוז'
קטגוריה:כדורגלני אדנה דמירספור
קטגוריה:כדורגלני איסטנבולספור
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:איבוארים שנולדו ב-1991
קטגוריה:כדורגלני אסטרס טריפוליס
ארנבי שובבי

**ארנבי שובבי** (בצרפתית: **Petit Lapin Blanc** "הארנב הלבן הקטן"; באנגלית: **Silly Bitty Bunny** "ביטי הארנב השובב") היא סדרת טלוויזיה מונפשת צרפתית-סינגפורית-קנדית לילדים, שנוצרה על ידי חברות ההנפשה CarpeDiem Film & TV ,Planet Nemo Animation ו-Scrawl Studios.

הסדרה שודרה במקור ב-20 בספטמבר 2010 ב-Ici Radio-Canada Télé. בישראל הסדרה בדיבוב לעברית שודרה בשנת 2011 בערוץ לולי. הסדרה היא בת עונה אחת ו-78 פרקים באורך 4 דקות.

## עלילה
העלילה מספרת על ארנבי שובבי, אשר בכל פרק לומד על העולם שסביבו, על התמודדות עם רגשות, רצונות והתנסויות חדשות עם חבריו בפעם הראשונה. בסוף ובתחילת כל פרק מספר לצופים על חוויה מרגשת ומפחידה שהוא עבר, בנושא פעמים ראשונות.

## דמויות
### דמויות ראשיות
* **ארנבי שובבי**: ארנב לבן, הדמות המרכזית בתוכנית.
* **אחות קטנה**: ארנבת לבנה עם כתמים חומים, אחותו של ארנבי שובבי.

### דמויות משניות
* **בר**: עכברה אפורה, חברתו של ארנבי שובבי.
* **סאזר**: כלב חום, חבר של ארנבי שובבי.
* **מלי**: ברווזה צהובה, חברתו של ארנבי שובבי.
* **נטלי**: חתולה חומה, מורתו של ארנבי שובבי.

## מדבבים
הדיבוב העברי הופק על יונית עוזרי מנחם ובוים על ידי אלן אזגי.

## קישורים חיצוניים
* 
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות טלוויזיה לילדים
קטגוריה:סדרות טלוויזיה קנדיות לילדים
קטגוריה:ערוץ הופ!: תוכניות רכש
קטגוריה:ערוץ לולי: סדרות
מאלה אמדה

**מאלה אמדה** (בגרמנית **Mala Emde**) (נולדה ב-22 באפריל 1996) היא שחקנית גרמניה, בתם של אמן עיצוב התאורה תומאס אמדה, וקתרין ארליך, מנהלת פסטיבלי סרטים. אמדה גדלה בפרנקפורט עם אחותה הגדולה.

מ-2009 עד 2012 היא למדה בסטודיו של פרנקפורט לריקוד, תיאטרון ומוזיקה. הופעת הבכורה שלה כשחקנית הייתה בגיל 11 בעת שלמדה בסטודיו, כשגילמה את סינדרלה בסרט "Die Aschenkinder" (בתרגום חופשי לעברית: "ילדי האפר"), וכן גילמה את טרטליה במחזה "טורנדוט, נסיכת סין" מאת פרידריך שילר. משנת 2016 עד 2020, אמדה השלימה תואר במשחק באקדמיה לאמנויות הדרמה "ארנסט בוש" בברלין.

תפקיד הביכורים של אמדה כשחקנית ראשית היה בסרט הדוקו-דרמה "בתי אנה פרנק", שיצא לאקרנים ב-2015, ובו גילמה את הילדה היהודייה אנה פרנק. כדי להתכונן לתפקיד, אמדה למדה את כל שלבי חייה של אנה פרנק. על תפקיד זה הוענק לה פרס הטלוויזיה הבווארית לכישרונות צעירים לשנת 2015.

## הצלחה בינלאומית
אמדה זכתה להכרה בינלאומית בזכות תפקידה בסרט "וגם מחר כל העולם" And Tomorrow the Entire World (2020), סרט מותחן פוליטי שהיה מועמד לפרס אוסקר.
אמדה ידועה בסגנון המשחק הרבגוני שלה, והיא גילמה מגוון רחב של דמויות, מקומדיות ועד דרמטיות. היא משחקת באופן טבעי ומרגש, ומסוגלת להתחבר לדמויותיה ברמה עמוקה.
אמדה זכתה בפרסים רבים על עבודתה, ביניהם פרס השחקנית הטובה ביותר בפסטיבל הסרטים הבינלאומי בברלין בשנת 2016.

## פילמוגרפיה נבחרת
### סרטים
* בתי אנה פרנק (2015)
* להרוג את סטלה (2017)
* וגם מחר כל העולם (2020)
* 303 (2021)
* עמוק בעור (2022)
* לב עיוור (2023)
* *Köln 75* (2025)

### סדרות טלוויזיה
* המובסים (2020)
* הובס הנכשל (2020)
* שרלטה (2022)
* לעזזל (2022)

## קישורים חיצוניים

* 
* עמוד הפייסבוק של מאלה אמדה
* מאלה אמדה באתר 
* סרט מלא: בתי אנה פרנק 2015

קטגוריה:שחקניות גרמניות
מלווין אימודו

**מלווין אימודו** (בגרמנית: **Melvin Imoudu**; נולד ב-27 בינואר 1999) הוא שחיין גרמני, אלוף אירופה (בלגרד 2024) במשחה ל-100 מטר חזה.

## ביוגרפיה
אימודו נולד וגדל בשוודט על האודר. אבא שלו, מרקוס אימודו, נולד בלגוס, ניגריה ולמד בגרמניה המזרחית. אחותו הבכורה, דניס אימודו, שחקנית נבחרת גרמניה בכדורעף.

#### אלוף גרמניה
בשנים 2018, 2019, 2022 ו-2023 זכה באליפות גרמניה במדליית זהב במשחה ל-50 מטר חזה בתוצאה של 27.39 שניות, 27.52 שניות, 27.22 שניות ו-26.79 שניות בהתאמה. בשנת 2022 זכה באליפות גרמניה גם במשחה ל-100 מטר חזה בתוצאה של 1:00.21 דקות.

### 2021
באליפות אירופה שנערכה בבודפשט, הונגריה במאי 2021 הוא סיים במקום תשיעי במשחה ל-50 מטר חזה בתוצאה של 27.20 שניות. בשלב המוקדמות הוא קבע תוצאה של 27.00 שניות. נוסף לכך, הוא סיים במקום 27 במשחה ל-100 מטר חזה בתוצאה של 1:00.84 דקות.

### 2024
באליפות העולם שנערכה בדוחה, קטר בפברואר 2024 סיים במקום תשיעי במשחה ל-50 מטר חזה בתוצאה של 27.06 שניות, מאית השנייה איטי מעלייה למשחה הגמר, בשלב המוקדמות הוא קבע תוצאה של 26.91 שניות ועלה מהמקום השישי לשלב חצי הגמר. נוסף לכך, הוא סיים במקום 14 במשחה ל-100 מטר חזה בתוצאה של 1:00.08 דקות, בשלב המוקדמות הוא קבע תוצאה של 59.72 שניות ועלה מהמקום השמיני לשלב חצי הגמר. 

באליפות גרמניה שנערכה בברלין בסוף אפריל הוא זכה בשתי מדליות זהב, במשחה ל-50 מטר חזה בתוצאה של 26.62 שניות ובמשחה ל-100 מטר חזה בתוצאה של 59.15 שניות.
#### אלוף אירופה
באליפות אירופה שנערכה בבלגרד, סרביה ביוני הוא זכה בשתי מדליות, זהב וכסף. מדליית זהב במשחה ל-100 מטר חזה בשיא אישי חדש של 58.84 שניות, לפני ברקאי אורטיר מטורקיה (59.23 שניות) ואנדריוס שידלאוסקס מליטא (59.27 שניות) ומדליית כסף במשחה שליחים משולב 4x100 מטר מעורב בתוצאה של 3:48.12 דקות, אחרי ישראל (3:45.74 דקות) ולפני הונגריה (3:48.79 דקות), כשחיין שני הוא שחה את סגנון החזה ב"זינוק שליחים" בתוצאה של 59.09 שניות.

## שיאים אישיים
### בריכה אולימפית
* 50 מטר חזה: 26.62 שניות (2024), **שיא גרמניה**
* 100 מטר חזה: 58.84 שניות (2024)

## ראו גם

## קישורים חיצוניים

* מלווין אימודו, באתר Swimrankings

קטגוריה:שחייני חזה
קטגוריה:שחיינים גרמנים
קטגוריה:אלופי אירופה בשחייה
קטגוריה:גרמנים שנולדו ב-1999
Careful with That Axe, Eugene

"**Careful with That Axe, Eugene**" (בעברית: "**זהירות עם הגרזן הזה, יוג'ין**") הוא קטע אינסטרומנטלי של להקת הרוק הבריטית פינק פלויד. השיר הוקלט בנובמבר 1968 ויצא כבי-סייד לסינגל "Point Me at the Sky", ונכלל באלבום האוסף *[[Relics]]* משנת 1971. השיר הוקלט מחדש עבור הסרט נקודת זבריצקי משנת 1970, ששמו שונה ל-"**Come In Number 51, Your Time Is Up**".

השיר הפך לשיר אהוב בהופעות החיות של פינק פלויד. את הגרסאות החיות ניתן למצוא במהדורות שונות, כגון החצי החי של האלבום הכפול Ummagumma ובסרט Pink Floyd: Live at Pompeii. השיר בוצע באופן ספורדי לאחר 1973, עם הופעה חד-פעמית אחרונה בשנת 1977. גרסאות שונות, הקלטות חיות והקלטות אולפן, שוחררו כחלק מהמארז The Early Years 1965–1972 משנת 2016.

## הלחנה והקלטה
פינק פלויד ניסו לראשונה להקליט את היצירה באולפן בלוס אנג'לס ב-22 באוגוסט 1968, אך הדבר הניב רק קטע אינסטרומנטלי בסיסי והסשן נזנח. הניסיון השני נעשה באולפני אבי רוד, בסשן אחד בן שלוש שעות ב-4 בנובמבר והופק על ידי נורמן סמית'. השיר נוצר כחלק מהרצון של פינק פלויד להמשיך הלאה מהשירים המוקדמים שכתב סיד בארט ולהפיק מוזיקה חדשה, מה שהוסיף טווח דינמי מתקדם יותר בהשוואה לשיר פופ טיפוסי, אם כי המתופף ניק מייסון הודה מאוחר יותר שזה היה פשוט "שקט, חזק, שקט, חזק שוב". לכותרת אין משמעות ספציפית; הקלידן ריצ'רד רייט הסביר: "לעיתים קרובות אנחנו בוחרים שמות שאין להם שום קשר לשירים".

## קרדיטים
* רוג'ר ווטרס - גיטרה בס, שירה
* דייוויד גילמור - גיטרה, שירה
* ריצ'רד רייט - אורגן האמונד, ויברפון (גרסת אולפן), אורגן פרפיסה (גרסה חיה)
* ניק מייסון - תופים

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים באנגלית
סואטרי

ה**סואטרי** (בלטינית: **Suetrii**; בגאלית עתיקה: **Su(p)etrioi**, כלומר "הציפורים הטובות") היו שבט גאלי ששכן סביב קסטלאן (האלפים של פרובאנס עילית) של ימינו בתקופת הברזל ובתקופת האימפריה הרומית.

## שם
הם מוזכרים כ-Suebri ו-Svetri על ידי פליניוס הזקן (המאה הראשונה לספירה), כ-(Souētrōn) Σουητρ Σουιντρ על ידי תלמי (המאה ה-2 לספירה), וכסואטריו על כתובות.

ניתן להסביר את השם האתני Suetrii בגאלית su-(p)etri-, שמשמעותה "ציפורים טובות".

## גאוגרפיה
### טריטוריה
הסואטרי שכנו בעמק האמצעי של נהר ורדון, עם שלוחה בעמק ז'אברון. שטחם היה ממוקם דרומית לוורגוני ולסנטי, מערבית ל-Nerusii, וצפונית לליגאוני. במערב הם הופרדו מהסנטי והריאי על ידי קניון ורדון. 

### יישובים
העיירה הראשית שלהם, סאלינה (קסטלאן של היום), נוסדה בתקופה הרומית וקיבלה את שמה על שם אספקת המלח המקומית. סאלינה הייתה ממוקמת ממערב לעיירה מימי הביניים, באזור שנקרא לֶה פלאן. היא הייתה ממוקמת על דרך מסחר שהמובילה מ-Ventium (Vence), ליד החוף, לדיניה (Dignes), בהרי האלפים, דרך Salinae ו-Sanitium (Senez). 

מיקומו המדויק של האופידום הפרה-רומי עדיין לא ידוע, אם כי ככל הנראה הוא ישב על אחת הגבעות המקיפות את סאלינה. ייתכן ששמה היה דוקליה, כפי שהציעו מסמכים מאוחרים יותר מימי הביניים.

## היסטוריה
הסואטרי מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.

## לקריאה נוספת


*

## ביבליוגרפיה


*
*
*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
ריאי (שבט)

ה**ריאי** (בלטינית: **Reii**) היו שבט קלטו-ליגורי ששכן במחוזות צרפת המודרנית של האלפים של פרובאנס עילית בתקופת הברזל ובתקופת האימפריה הרומית.

## שם
השם האתני Reii פורש במשמעות "החופשיים", הנובע מהמילה-Reiī ומילה הגאלית המוקדמת יותר (Riioi), שנוצרה בעצמה מהגזע הקלטי riio -(חופשי). לפי חאווייר דלאמארה , ה-Rei יכול היה להיות קבוצה של בני חורין או, יותר סביר, שבט אוטונומי בקרב קבוצה של שבטים/עמים כפופים.

העיר ריאז , שמתועדת כ־Alebaece Reioru Apollinarium במאה ה-1 לפני הספירה נקראת על שם השבט.

## גאוגרפיה
### טריטוריה
[ממוזער|פסל המקדש הרומי בריאז, מוקדש כנראה ל[אפולו.]]
הריאי שכן בעמקי הנהר קולוסטר ויובליו, ובעמק ורדון התחתון עד לדוראנס במערב. הם כנראה כבשו גם את העמקים של אס. הגבול המזרחי של שטחם היה הגבול בין המחוזות פרובינקיה גאליה נארבוננסיס לבין Alpes Maritimae.  הטריטוריה שלהם הייתה ממוקמת צפונית לוורוקיני וטריטולי (בעצמם צפונית ל-Salyes), דרומית לווקונטי, מזרחית ל- דקסיוואטס, ומערבית לסנטי, סואטרי וורגוני. לפי ההיסטוריון גיא בארוול, הם היו חלק מהקונפדרציה הסֶלווית. 

### יישובים
בירתם הייתה Alebaece (ריאז המודרנית), הממוקמת למרגלות הגבעה של סן-מקסים, במפגש הקולוסטר עם יובלו. העיר הייתה ממוקמת ליד נתיב ראשי המקשר את פריז'וס עם סיסטרון ומקומות נוספים צפונה יותר. מתקופת שלטונו של אוגוסטוס, היא נודעה בשם Iulia Augusta Apollinaris Reiorum.

יישוב חשוב נוסף היה ממוקם ב-Gréoux-les-Bains, עיירת ספא רומית שבה נמצאה הקדשה ל-Nymphae Griselicae שנעשתה על ידי האצילה הרומית אניה פונדניה פאוסטינה .

## ביבליוגרפיה


*
*
*
*
*
*
*


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
משטרת חמאס ברצועת עזה

**משטרת חמאס ברצועת עזה** (בערבית: **الشرطة الفلسطيني**, "המשטרה הפלסטינית") היא המשטרה האזרחית הפלסטינית הפועלת ברצועת עזה, האחראית על אכיפת החוק והסדר ברצועה, תחת משרד הפנים של חמאס, מאז 2007.

שוטרי המשטרה לובשים מדים כחולים, ורבים מהם הם גם אנשי הזרוע הצבאית חמאס, גדודי עז א-דין אל-קסאם, ועדות ההתנגדות העממית, או פלגים פלסטינים אחרים. כמו כן, שוטרי המשטרה מצוידים במגוון נשקים, לרבות M-16, רובי קלאצ'ניקוב, רימוני יד וטילי נ"ט.

בשנת 2009 הוערך כי כלל כוחות הפנים של חמאס מונים כ-13,000 פעילים, ובשנת 2008 הוערך כי במשטרה עצמה בלבד משרתים כ-6,000 שוטרים. ב-2021 דווח כי המשטרה מורכבת מכ-10,000 שוטרים ואנשי אבטחה.

אף על פי שגם המשטרה הפלסטינית הפועלת תחת הרשות הפלסטינית בשטחיה נקראת "המשטרה הפלסטינית", המשטרה בעזה פועלת תחת שלטון חמאס ובנפרד ממנה.

## היסטוריה

המשטרה האזרחית בעזה נוסדה בחודשים אפריל-מאי 2006, בהוראת שר הפנים מטעם חמאס סעיד סיאם. בתחילה הגוף נקרא "הכח המבצעי", ופיקד עליו ג'מאל אבו סמהדאנה מטעם ועדות ההתנגדות העממית. הכח איפשר לחמאס להחיל את שלטונה אחרי שחברי פת"ח סירבו לעבוד תחת ממשלת חמאס.

העימותים התלהטו מאוחר יותר עם השתלטות חמאס על רצועת עזה ביוני 2007.

### במבצע עופרת יצוקה
ב-27 בדצמבר 2008, החל מהלך הפתיחה של מבצע עופרת יצוקה שכלל הפצצה של מגוון מטרות מהאוויר, בניהם תחנת משטרה גדולה בעיר עזה בשם "ג'וואזאת". דווח כי בהפצצה נהרגו לפחות 89 שוטרים, כולל תאופיק ג'בר שהיה מפקד המשטרה המקומית. כמו כן, במהלך המבצע חיסל צה"ל את סעיד סיאם, שהקים את משטרת חמאס ופיקד עליה מתוקף תפקידו כשר הפנים של חמאס.

לאחר המבצע, משטרת חמאס פרסמה רשימה של 232 אנשי מנגנוני ביטחון הפנים שנהרגו במבצע. בזמן המבצע מפקד המשטרה היה ג'מאל ג'ראח.

### במלחמת חרבות ברזל
במהלך מלחמת חרבות ברזל שוטרים רבים מטעם המשטרה פעלו על מנת לאבטח את שיירות הסיוע ההומנטירי שנכנס לרצועת עזה, וצה"ל פעל פעמים רבות כדי לפגוע בשוטרים אלו ובשוטרים אחרים בארגון. במהלך המלחמה דיווחה המשטרה על יותר מכ-1,400 הרוגים מבין אנשיה, כולל בכירים ומנהלי מחלקות. כמו כן דיווחה המשטרה על הרס של כל המפקדות ומרכזי המשטרה ברצועה, ועל השמדה של מאות כלי רכב וציוד משטרתי.

ב-2 בינואר 2025, כלי תקשורת ברצועת עזה דיווחו כי בתקיפה ישראלית באל-מוואסי, נהרגו מפקד משטרת חמאס מחמוד סלאח, שהיה מפקד המשטרה מאז 2019, וחוסאם שהואן, מפקד המשטרה בדרום הרצועה.

## מבנה

ממוזער|תרגיל של המשטרה בעזה ב-2011
המשטרה מחלוקת למחוזות המרכיבים את הרצועה: צפון עזה, העיר עזה, ח'אן יונס ורפיח.

כמו כן המשטרה מורכבת ממספר מחלקות, בניהם:
* מחלקה לעניינים משפטיים
* מחלקת הנדסה וחומרי נפץ, האחראית על זיהוי וטיפול בעצמים חשודים
* מחלקת חקירות כלליות, החוקרת עבריינים ומשתפי פעולה
* מחלקת מלחמה בסמים
* מחלקת פטרול והצלה
* מחלקת התערבות ושמירה על הסדר הציבורי, האחראית בין השאר על אכיפת קוד לבוש אסלאמי, טיפול בגנבים ובוזזים, מניעת התקהלויות בלתי חוקיות, ועוד
* מחלקת תנועה, האחראית על אכיפת עבירות תנועה בדרכים
* מחלקת שומרים
* מחלקה פיננסית
* מחלקת שיטור ימי
* מחלקת נשים
* מחלקת יחסי ציבור ומדיה

## ראו גם
* הכוח המבצעי
* יחידת סהם
* המשטרה הפלסטינית

## קישורים חיצוניים
* אתר האינטרנט הרשמי של המשטרה בעזה (בערבית) 
* המשטרה בעזה, באתר פייסבוק
* משרד הפנים של חמאס בעזה, באתר פייסבוק
* דף המשטרה בעזה, ברשת החברתית X
* ערוץ המשטרה בעזה, באתר יוטיוב

## הערות שוליים

קטגוריה:חמאס
קטגוריה:רצועת עזה: ביטחון
Joyride (שיר של קשה)

"**Joyride**" הוא סינגל שהוקלט על ידי הזמרת האמריקאית קשה. הוא יצא לאור ב-4 ביולי 2024, על ידי חברת התקליטים קשה רקורדס, כסינגל מתוך אלבום האולפן הבא שלה. השיר מציין את הוצאתה הראשונה של קשה מאז שעזבה את חברות התקליטים RCA רקורדס וקימוסבי רקורדס. הסינגל נכתב על ידי קשה, מדיסון לאב, קווין היקי.

## רקע והוצאה
בין השנים 2014–2023, קשה הייתה מעורבת במאבק משפטי עם המפיק לשעבר שלה, ד"ר לוק. היא תבעה אותו במקור על תקיפה מינית ופגיעה, ואז הוא תבע אותה נגד לשון הרע. התביעה עצרה את הקריירה של קשה לכמה שנים והיא הגישה צו מניעה ראשוני ב-2016 להשתחרר מהחוזה שלה עם RCA רקורדס וקימוסבי רקורדס שעליו חתמה כשהייתה בת 18. צו המניעה נדחה ומאז הוציאה שלושה אלבומים נוספים מתחת לתווית. אלבומה החמישי והאחרון תחת חברות התקליטים, *[[Gag Order]]*, יצא לאור במאי 2023. התביעה שלה הייתה אמורה להגיע למשפט ביולי 2023, אך הושגה פשרה חודש לפני מועד המשפט, ובכך הסתיימה התביעה בת העשור הקרוב. בדצמבר 2023, דווח רשמית שקשה נפרדה מ-RCA ומקימוסבי, כמו גם מצוות הניהול שלה, Vector Management. "זקוקים להתחלה חדשה בחיי, דרכינו נפרדו, אבל אשאר אסירה תודה לנצח על הריצה שהייתה לנו", אמרה קשה בהצהרה למגזין וראייטי. היא חתמה עם צוות ניהול חדש, "Crush Music" בסוף פברואר 2024. בראיון למגזין "V", קשה רמזה על מוזיקה ואמרה שיש יום שבו היא פנויה להוציא מוזיקה חדשה.

קשה הכריזה על צאת הסינגל ב-29 ביוני 2024 עם סרטון טיזר. בתחילה היא הקניטה את המילים "GET IN LOSER" עם תמונה ברשתות החברתיות שהקניטה את שם השיר ותאריך יציאתו. הזמרת נראתה עם ויניל אדום ומראה טהור. הסינגל יצא לאור על ידי הלייבל של קשה, קשה רקורדס, שפורסם באמצעות וורנר צ'אפל מיוזיק. השיר מציין את יציאתה הראשונה של קשה מאז שעזבה את חברות התקליטים RCA וקימוסבי, כמו גם את הוצאתה הראשונה שלה כאמנית עצמאית. Kesha חשפה את השיר ארבעה ימים לפני יציאתו בברוקלין ב-Planet Pride.

## הרכב
"Joyride", הוא שיר המתואר כרצועת אלקטרופופ ומוזיקת דאנס אלקטרונית. השיר הוא הרכב חגיגי "נועז" עם השפעות פולקה תוך שימוש באקורדיון, סינת'ים כבדים ושירה מאופנת. השיר מציג את חזרתו של סגנון ה"לדבר-שירה" של קשה, המזכיר את יצירותיה הקודמות.

## ביקורת וקבלה
זואי גאי ממגזין "Vulture" קראה לשיר "באנגר" המסונכרן בצורה מושלמת עם הקיץ. תומאס מייר מ"רולינג סטון" כינה את השיר "קמפי מענג" עם טעם של "קיץ קשה חסר דאגות". וראייטי הדהד את תחושותיו של גאי, שתיארה את השיר כ"אלקטרו-באנגר" בתזמון מושלם לקיץ, כמו גם התקשרות ללהיטיה הקודמים כמו "Tik Tok" ו-"We R Who We R". מגזין "Clash" העניק ציון 8 מתוך 10 לשיר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קשה
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי קשה
לואיז קוק

**מרי לואיז קוק** (באנגלית: **Mary Louise Cook**; 19 ביוני 1901 – 27 במרץ 1991) הייתה חסידת אומות עולם בריטית שיחד עם אחותה אידה קוק (1904–1986), עזרה ליהודים להימלט מגרמניה הנאצית בשנות ה-30. בשנת 1964 הוכרו האחיות קוק כחסידות אומות העולם על ידי יד ושם. בשנת 2010 הוענק לה אות גיבור השואה הבריטי יחד עם אחותה.

## ביוגרפיה
קוק נולד ב-19 ביוני 1901 בסנדרלנד, מחוז דורהאם, אנגליה. היא נקראה מרי לואיז קוק על שם אמה. היא למדה בבית הספר של הדוכסית באלנוויק.

## קריירה
לואיז ואחותה, אידה קוק, היו עובדות מדינה. הן היו קלדניות.

## חיים אישיים
קוק ואחותה אידה התגוררו יחד.

השתיים חלקו את אהבתן לאופרה ונסעו באופן תדיר לאוסטריה ולגרמניה כדי להאזין להופעות. כדי לשמוע את זמרת האופרה האיטלקייה אמליטה גאלי-קורצ'י מופיעה. לואיז ואידה הלכו לעבודה הלכו ברגל לעבודה במשך שנתיים וללא ארוחת צהריים, כדי שיוכלו להרשות לעצמן את הנסיעה מלונדון למטרופוליטן אופרה בניו יורק.

## פעילות הצלה
במהלך שנות ה-30, הזמרת הרומנית ויוריקה אורסוליאק ובעלה המנצח האוסטרי קלמנס קראוס, היו מעורבים בסיוע ליהודים המעורבים באופרה להימלט מהמשטר הנאצי. האחיות קוק התיידדו עם קראוס, והן עזרו בהברחת יהודים ואת התכשיטים של הפליטים היהודים וחפצי ערך אחרים מגרמניה ואוסטריה, כדי שהיהודים הנימלטים מאימת הנאצים יוכלו לעמוד בדרישות הכספיות הנדרשות להגירה. האחיות קוק גם שיכנו פליטים באנגליה והרצו וסיפרו עבור יהודים שנזקקו לעזרה. עד 1939, האחיות קוק סייעו ליותר משני תריסר פליטים בבריחה מהשואה.

## מותה
לואיז מתה ב-27 במרץ 1991 בלונדון.

## הכרה וסיקור תקשורתי
קוק הוכרה כחסידת אומות העולם בשנת 1964. היא קיבלה לאחר מותה את אות גיבור השואה הבריטי בשנת 2010.

לואיז ואידה קוק היו נושא למספר מאמרים וספרים, כולל ספר הזיכרונות של אידה *We Followed Our Stars* (שהוצא מחדש בתור *Safe Passage)*, מסה משנת 2007 במגזין הבריטי *[[גרנטה]]* בשם *אידה ולואיז*,

## הערות שוליים

קטגוריה:בריטים חסידי אומות העולם
קטגוריה:בריטיות חסידות אומות העולם
קטגוריה:מצילים בשואה: אוסטריה
קטגוריה:מצילים בשואה: גרמניה
קטגוריה:בריטים שנולדו ב-1901
קטגוריה:בריטיות שנולדו ב-1901
קטגוריה:בריטים שנפטרו ב-1991
קטגוריה:בריטיות שנפטרו ב-1991
ג'פרי מלאנגלי

[250px|ממוזער|שמאל|[שלט הרלדי|שלט האצולה של ג'פרי מלאנגלי]]
**ג'פרי מלאנגלי** היה אביר ושגריר אנגלי מהמאה ה-13. הוא השתתף במסע הצלב התשיעי של אדוארד הראשון, מלך אנגליה, בארץ ישראל בשנים 1270–1271.

ג'פרי עזב מג'נובה, שם הצטרף אליו שגריר החאן במערב כדי לנסוע לבירה המונגולית תבריז והחל שם את שליחותו. הוא חזר לג'נובה ב-11 בינואר 1293.

ג'פרי מלאנגלי היה חבר בארגון האבירים האנגלים בהנהגת  שנסע לצרפת ב-1294.

## הערות שוליים

קטגוריה:צלבנים
אוליבר דאודן

סר **אוליבר ג'יימס דאודן** (; נולד ב-1 באוגוסט 1978) הוא פוליטיקאי בריטי שכיהן כסגן ראש ממשלת בריטניה מאפריל 2023 עד יולי 2024 וגם כצ'נסלור של דוכסות לנקסטר וכ מטעם המפלגה השמרנית. הוא חבר פרלמנט (MP) עבור הרטסמר מאז 2015.

דאודן כיהן בממשלתו של בוריס ג'ונסון כשר הקבינט וכ בין השנים 2019 ל-2020 וכ משנת 2020 עד 2021.

לאחר פרישתו של ג'ונסון וכהונתה קצרת הימים של ליז טראס מונה על ידי רישי סונאק באוקטובר 2022 לצ'נסלור של דוכסות לנקסטר. הוא מונה למזכיר המדינה במשרד הקבינט בפברואר 2023, ולאחר התפטרותו של דומיניק ראב מונה לסגן ראש ממשלת בריטניה באפריל אותה שנה.

ב-5 ביולי 2024, לאחר ניצחון מפלגת הלייבור בבחירות הכלליות בממלכה המאוחדת, סיים דאודן את כל תפקידיו בקבינט.

## קישורים חיצוניים

* 

## הערות שוליים

קטגוריה:סגני ראש ממשלת בריטניה
קטגוריה:צ'נסלורים של דוכסות לנקסטר
קטגוריה:חברי המפלגה השמרנית (הממלכה המאוחדת)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בוגרי אוניברסיטת קיימברידג'
אוורט אנד דה טו דראגונס

**אוורט אנד דה טו דראגונס** (באנגלית: **Ewert and The Two Dragons**) היא להקת אינדי רוק אסטונית. חבריה הם הסולן אוורט סאנדייה, הגיטריסט ארקי פרנויה, המתופף קריסטיאן קאלאס והבסיסט איבו אתי. בשנת 2009 הוציאה הלהקה את אלבום הבכורה שלה, *The Hills Behind The Hills*. אלבומה השני הוקלט בתחילת 2011, ופורסם במלואו באפריל דרך חברת התקליטים איי לאב יו רקורדס. אלבומה השלישי והאחרון של הקבוצה, *Circles*, יצא ב-2015 לאור דרך חברת סייר רקורדס.

## היסטוריה
בשנת 2008 החלו פרנויה, סאנדייה וקאלאס לנגן יחד. שם הלהקה שאוב מסרט קולנועי שאהב סאנדייה. בקונצרטים הראשונים שלה ביצעה בעיקר גרסאות כיסוי לשירי הפוליס, רדיוהד, ג'ף באקלי ועוד. בד בבד יצרה חומרים מקוריים, שהתאגדו לכדי יצירת בכורה רשמית. *The Hills Behind the Hills* הוקלט תוך שלושה ימים, ויצא באוקטובר 2009. רק כשהתחילה להופיע הצטרף אתי אליה.

במאי 2010 יצאה לסיבוב הופעות ראשון ברחבי המדינות הבלטיות, והופיעה בערים רבות, דוגמת ריגה, סיגולדה, לייפאיה וקלייפדה. באותו החודש הופיעה בכנס של ועידת TED בטאלין. ב-25 בספטמבר חתמה על חוזה הקלטות עם חברת איי לאב יו רקורדס. ב-5 באפריל 2011 הוציאה את אלבומה השני, *Good Man Down*, שזכה לשבחים מפי מבקרי המוזיקה באסטוניה, לטביה, פינלנד, צרפת ושוודיה. בסוף 2011 הוכתר כאחד מהאלבומים הנמכרים ביותר באסטוניה.

בקיץ 2012 חתמה על הסכם פרסום עם BMG Rights Management גרמניה. בנובמבר 2023 נמנתה בין המשתתפים בקדם האסטוני לאירוויזיון 2024, *Eesti Laul 2024*, עם השיר "Hold Me Now". היא השתתפה בחצי הגמר הראשון, והעפילה לשלב הגמר. באירוע הגמר דורגה במקום השביעי.

## דיסקוגרפיה
### אלבומי אולפן
* *The Hills Behind the Hills* (2009)
* *Good Man Down* (2011)
* *Circles* (2015)
* *Hands Around the Moon* (2018)
* *Live at the Arena* (2021)

## קישורים חיצוניים
* 

## הערות שוליים

קטגוריה:להקות אסטוניות
קטגוריה:משתתפי אסטי לאול
קטגוריה:להקות שהוקמו בשנת 2009
מייקל רולי

**מייקל אנתוני רולי** (באנגלית: **Michael Anthony Rulli**; נולד ב-11 במרץ 1969) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השישי של מדינת אוהיו, מאז יוני 2024. טרם היבחרו לקונגרס כיהן כחבר הסנאט של אוהיו בשנים 2019–2024.

## ביוגרפיה
רולי נולד בכפר פולנד שבמזרח אוהיו. הוא בוגר בית הספר התיכון סמינר פולנד וחיל הצוערים הימיים של ארצות הברית. לאחר שסיים את לימודיו במכללת אמרסון בשנת 1991 הצטרף רולי לעסק של משפחתו "Rulli Bros. Markets". בזמן שלמד בבוסטון, רולי הוסיף לנגן בלהקת הגראנג' "רד בליס" (Red Bliss). הלהקה הוציאה שני אלבומים וסינגל ב-1990 ובשנה העוקבת.

בבחירות 2018 נבחר רולי לראשונה אל הסנאט של אוהיו כאשר גבר על ג'ון בוצ'יירי , חבר בית הנבחרים של אוהיו. לפני בחירות אלה הסתכם ניסיונו הפוליטי של רולי בהיותו חבר מועצת בתי הספר של מחוז החינוך ליטוניה במחוז קולומביה שבאוהיו. הוא נבחר מחדש בבחירות 2022.

ב-19 במרץ 2024 נבחר רולי למועמד המפלגה הרפובליקנית במחוז הקונגרס השישי של אוהיו, במהלך בחירות מיוחדות לבית הנבחרים של ארצות הברית שהתקיימו במחוז בעקבות פרישתו של ביל ג'ונסון. ב-11 ביוני אותה שנה גבר על יריבו מהמפלגה הדמוקרטית מייקל קריפצ'אק עם 54.62% מקולות הבוחרים.

## קישורים חיצוניים

* 

* 

## הערות שוליים

קטגוריה:אמריקאים ילידי אוהיו
קטגוריה:בוגרי מכללת אמרסון
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1969
דבשת (עיר מקראית)

שמאל|ממוזער|250px|שדה שבו נישא בעבר תֵּל אֶ־שַׁמַאם המזוהה עם דַבָּשֶׁת המקראית
**דַבָּשֶׁת** הייתה עיר שנמסרה לנחלת שבט זְבֻלוּן בתקופת ההתנחלות והיא נזכרת בספר יהושע במסגרת תיאור הגבול הדרומי של הנחלה בקטע שיוצא משָׂרִיד מערבה בין שָׂרִיד ל"נַּחַל אֲשֶׁר עַל פְּנֵי יָקְנְעָם":.

.

## זיהוי האתר
שמאל|ממוזער|250px|שילוט באתר של תֵּל אֶ־שַׁמַאם
דַבָּשֶׁת שוכנת כאמור בין שָׂרִיד (המזוהה עם תל שַדוּד) ל"נַּחַל אֲשֶׁר עַל פְּנֵי יָקְנְעָם" (הוא ואדי מילק העובר למרגלות תֵּל יָקְנְעָם), אך אין זיהוי ודאי לאתר המדויק של היישוב. הזיהוי המקובל הוא עם תֵּל אֶ־שַׁמַאם, הסמוך לתחנת תל א-שמאם של רכבת העמק ההיסטורית - בעברית - תחנת כפר יְהוֹשֻׁעַ. היישוב שעל התל התקיים בין השאר גם בתקופה הכנענית (ברונזה) והישראלית (ברזל) וגם בימי בית שני ומאוחר יותר. התל הנמצא בשטח האדמות החקלאיות של כפר יְהוֹשֻׁעַ שוּטַח ונעלם עם השנים בידי חַקְלָאֵי היישוב, ונותרו ממנו רק שרידים מעטים פזורים בשטח ובאוספים פרטיים וציבוריים.

## הערות שוליים

קטגוריה:יישובי המקרא
קטגוריה:נחלת שבט זבולון
קטגוריה:עמק יזרעאל
חור בלב (אלבום)

**חור בלב** הוא אלבום האולפן הרביעי של הזמרת-יוצרת הישראלית ריף כהן. האלבום יצא לאור ב-23 ביוני 2024 בהוצאה עצמית. במקור, האלבום תוארך לצאת ב-9 בפברואר 2023 במהלך מופע השקה בשם "חור בלב Lament". בהמשך לכך, יצא בשנת 2024 ומופע השקה נלווה תוארך ל-24 ביולי באותה השנה.

## רקע והוצאה
בנובמבר 2022 הוציאה ריף כהן את "Pay4me" עם עטיפה הכוללת תיק צד ואת שם השיר – הוא זכה להצלחה וצבר למעלה ממאה אלף השמעות בספוטיפיי. בהמשך לכך, הוחלט לשנות ללא הסבר את עטיפתו לזו בה נראית כהן כשהיא במסעדה ומספר מלצרים מקיפים אותה. השם שלו שונה בהתאם ל-"Pay for Me (שלם עליי)". זהו הסינגל המוביל והיחיד מתוך האלבום. במהלך יוני 2024 הוציאה את האלבום במלואו, לאחר שתוארך לצאת במקור כבר בשנת 2023. במהלך יציאתו, הצהירה:

בהמשך ליציאת האלבום, הוחלט לקיים מופע השקה ב-24 ביולי 2024 במועדון האזור שבתל אביב-יפו.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2024
קטגוריה:אלבומי ריף כהן
קטגוריה:אלבומים בעברית
קטגוריה:אלבומים בערבית
קטגוריה:אלבומים בהוצאה עצמית
גמר מונדיאל 2026

**גמר מונדיאל 2026** יהיה המשחק האחרון של גביע העולם 2026, שבו תיקבע אלופת העולם. המשחק יהיה הגמר ה-23 של המונדיאל. המשחק מתוכנן להתקיים באצטדיון מטלייף במתחם, במזרח רד'רפורד, ניו ג'רזי, ליד ניו יורק, ב-19 ביולי 2026.

## רקע
פיפ"א הכריזה על תאריך הגמר ב-16 במרץ 2023. האצטדיון המארח של הגמר, אצטדיון מטלייף, הוכרז על ידי פיפ"א ב-4 בפברואר 2024. ההודעה הייתה צפויה לצאת במקור לקראת סוף 2023, אך נדחתה בשל קשיים בקביעה.

## הדרך אל הגמר

## המשחק

### פרטים

## קישורים חיצוניים

* 

## הערות שוליים

קטגוריה:מונדיאל 2026
Love Bites (שיר של נלי פורטדו, טובה לו ואס ג'י לואיס)

"**Love Bites**" (בעברית: "**נשיכות אהבה**") הוא שיר של הזמרת-יוצרת הקנדית נלי פורטדו ביחד עם הזמרת-יוצרת השוודית טובה לו והזמר-יוצר, המוזיקאי והמפיק מוזיקלי אס ג'י לואיס. הוא יצא לאור ב-22 במאי 2024, בהוצאת חברות התקליטים נלסטאר אנטרטיינמנט ו-21 אנטרטיינמנט גרופ.

## רקע והכרזה
לאחר הפסקה בת חמש שנים, הופיעה פורטדו בפסטיבל Beyond The Valley באוסטרליה ב-31 בדצמבר 2022. היא פגשה את אס ג'י לואיס, אותו הזמינה לבצע את השיר "". אחרי הפסטיבל, פורטדו פגשה באולפן ההקלטות את לואיס וטובה לו. כפי שפורטדו הצהירה, לו הביאה להם את הפזמון של השיר, "ואת כל הדברים הקליטים האלה, כי היא טובה לו. היא באמת מיוחדת והקול שלה העיף אותי באולפן. היא נשמעת כמו מלאך אמיתי".

מבחינה מוזיקלית, השיר תואר בתור "שיר דאנס-פופ בעל אופי של פלירטוט", שמתעל את האנרגיה והבריחה של רחבות הריקודים וסטים של דיג'יים שעוררו את ההשראה של פורטדו.

זוהי גם ההוצאה הראשונה של טובה לו מאז שהוציאה את הגרסה המורחבת והערוכה של אלבומה, *[[Dirt Femme]]*, במסגרתה הפיק לואיס שני שירים. "אנחנו פשוט ממש לוחצים. אני פשוט אוהבת לכתוב איתו", אמרה לו על העבודה עם לואיס לקראת יציאתו של *Dirt Femme*. לו ולואיס גם עבדו יחד על המיני-אלבום הראשון שלהם יחד הנקרא *[[Heat (מיני-אלבום של אס ג'י לואיס וטובה לו)|Heat]]*.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נלי פורטדו
קטגוריה:שירי טובה לו
קטגוריה:שירים באנגלית
הדיוויזיה ה-108 (האימפריה הגרמנית)

**הדיוויזיה ה-108** (בגרמנית: **108. Infanterie Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

## היסטוריה
הדיוויזיה הוקמה במאי 1915 כ"דיוויזיית בקמן" (על שם מפקדה, מקס בקמן) והפכה לדיוויזיית הרגלים ה-108 ב-7 בנובמבר 1915.  הדיוויזיה הייתה חלק מגל של דיוויזיות חי"ר חדשות שהוקמו ב-1915.

הדיוויזיה הוקמה בעיקר מעודפי רגימנטים של חיל רגלים של דיוויזיות קיימות אשר הפכו לדיוויזיות משולשות. רגימנט הרגלים ה-97 של הדיוויזיה הגיע מדיוויזיית הרגלים ה-42; רגימנט הרגלים ה-137 הגיע מדיוויזיית הרגלים ה-31; ורגימנט המילואים ה-265 הגיע מדיוויזיית המילואים ה-80.

דיוויזיית הרגלים ה-108 שירתה בתחילה בחזית המזרחית, ושירתה באזור הבלטי עד יוני 1916. לאחר מכן היא יצאה דרומה לחזית באוקראינה על נהר סטיר שם התמודדה עם מתקפת ברוסילוב ולאחר מכן נשארה בקו עד שביתת הנשק בחזית המזרחית בדצמבר 1917. לאחר מכן נשלחה הדיוויזיה לחזית המערבית, ונכנסה לקו שמצפון לנהר האיילט, שם נשארה עד אפריל 1918. לאחר מכן היא נלחמה באזור הסום עד שפורקה ב-19 בספטמבר 1918. המודיעין של בעלות הברית דירג את הדיוויזיה כדיוויזיה מדרג שלישי. 

## מפקדים
* גנרל-מיור מקס קרל גוטלוב בקמן (20 במרץ 1915 – 20 באפריל 1917)
* אוברסט פרידריך גינדל (17 בינואר 1918 – 10 במרץ 1918)
* גנרל-מיור פרידריך וילהלם פרדיננד פון קאמפ (11 במרץ 1918 – 21 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

108
108
הדיוויזיה ה-243 (האימפריה הגרמנית)

**הדיוויזיה ה-243** (בגרמנית: **243. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 באפריל 1917, על ידי שינוי שמה של דיוויזיית התחלופה ה-8. דיוויזיית התחלופה ה-8 סומנה מחדש באופן רשמי כדיוויזיית הרגלים המלכותית של וירטמברג חודשיים קודם לכן, ודיוויזיית הרגלים ה-243 שמרה על הקשרים לממלכה זו.

הדיוויזיה נלחמה בקרב השני על האן, שנקרא גם הקרב השלישי על שמפאן, באביב 1917. את שארית 1917 ואת החלק הראשון של 1918 היא שירתה בלוחמת חפירות ליד ריימס ובלחימה סביב ורדן. בשנת 1918 השתתפה הדיוויזיה במתקפת האביב הגרמנית באזור הסום. הדיוויזיה הייתה במגננה לאחר מכן, כולל במהלך מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, ובינואר 1919 שוחררה הדיוויזיה. בשנת 1917 דירג המודיעין של מדינות ההסכמה את הדיוויזיה כדיוויזיה טובה, אך בעלת ערך קרבי בינוני, ועד שנת 1918 היא דורגה כדיוויזיה מדרגה שלישית. 

## מפקדים
* גנרל-לויטננט פרידריך פון האוזמן (2 באוגוסט 1914 – 1 בספטמבר 1914)
* גנרל-לויטננט הרמן קוש (2 בספטמבר 1914 – 5 באפריל 1915)
* גנרל-לויטננט פרידריך פון האוזמן (6 באפריל 1915 – 21 באפריל 1915)
* גנרל-מיור קרל פון שטמפף (22 באפריל 1915 – 1 בינואר 1917)
* גנרל-לויטננט הנס פון לייזר (2 בינואר 1917 – 2 בפברואר 1917)
* גנרל-לויטננט פרידריך פון שיפרט (9 בפברואר 1917 – ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

243
243
לואיס הארווי

**לואיס פאוול הארווי** (באנגלית: **Louis Powell Harvey**; ) היה פוליטיקאי אמריקאי מוויסקונסין, איש המפלגה הרפובליקנית, שכיהן כחבר הסנאט של מדינתו בשנים 1854–1858 (כולל כנשיאו הזמני במשך שנה), כמזכיר המדינה השישי של ויסקונסין בשנים 1860–1862, ולאחר מכן ועד מותו בטביעה במהלך פעילותו במלחמת האזרחים האמריקאית, כמושל ויסקונסין השביעי. הארווי היה ראשון מושלי ויסקונסין שנפטר בעת כהונתו.
## ראשית חייו
לואיס הארווי נולד בעיירה איסט האדאם שבקונטיקט. ב-1858 הוא עבר עם משפחתו לאוהיו. הוא למד בקולג' וסטרן ריזרב. בקיץ 1841 הוא החל בקשר עם אגודה מקומית בשם Boannergians בקולג' וסטרן ריזרב באוהיו, שהפכה לסניף של אחוות בטא-טתא-פאי. לזמן מה הוא עבד כמורה, ובסופו של דבר עבר לקנושה שבטריטוריית ויסקונסין, שאז נקראה סאות'פורט, ושם הוא ייסד בית ספר תיכון. בסאות'פורט הוא היה מקושר אל המפלגה הוויגית וערך את עיתונה, Southport American, בשנים 1843–1846.
## קריירה
ב-1847 נשא הארווי את קורדליה פרין, והשניים עברו לכפר קלינטון שבמחוז רוק, שבוויסקונסין, ולאחר מכן לכפר הסמוך שופייר. הוא עזר בארגון המפלגה הרפובליקנית, ובשנים 1854–1858 הוא היה חבר הסנאט של ויסקונסין, מתוכם כיהן כנשיא הזמני של הסנאט במשך שנה. בשנים 1860–1862 כיהן הארווי כמזכיר המדינה של ויסקונסין. ב-1861 הוא נבחר כמושל ויסקונסין, והושבע לתפקידו ב-6 בינואר 1862.

באפריל 1862, לאחר חודשי כהונה ספורים כמושל, ארגן הארווי משלחת לאספקת ציוד רפואי לחיילי ויסקונסין שנפצעו בקרב שילה, ושטופלו באוניות בית-חולים על נהר המיסיסיפי ועל נהר טנסי. הוא ביקר את החיילים ועודד אותם בקיירו ובמונוד סיטי שבאילינוי ובפדוקה שבקנטקי.
## מותו
ב-19 באפריל 1862, בקרבת שילה, עצר הארווי למשך הלילה ליד סוואנה, טנסי. מאוחר באותו ערב, כאשר ניסה לדלג מסירה קשורה לאוניית קיטור שנעה אחורה לכיוון צפון (נוהג מקובל אך מסוכן), נפל הארווי אל תוך מימי נהר טנסי וטבע, זאת על אף מאמצי ההצלה של אנשיו.

גופתו נמצאה 14 יום לאחר מכן במרחק של 65 מילים (104 ק"מ) במורד הזרם, ליד מעגן בריט שבמחוז פרי.

ארונו של לואיס הארווי הוצב בקפיטול מדינת ויסקונסין והוא נטמן בבית הקברות פורסט היל שבמדיסון. במקומו הושבע כמושל סגן המושל אדוארד סלומון. רעייתו של הארווי, קורדליה, הייתה אחות מובילה במלחמה, והנשיא אברהם לינקולן העניק לה דרגת כבוד של קולונל. לאחר מכן היא הקימה בתי חולים לפצועי המלחמה בוויסקונסין, הרחק מהחזית, ובית יתומים ליתומי המלחמה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1723-1724


## קישורים חיצוניים
* לואיס הארווי באתר אגודת המושלים הלאומית 
* לואיס הארווי באתר רגימנט המתנדבים השני של ויסקונסין 
* לואיס הארווי באתר The Political Graveyard 
* 

## הערות שוליים

קטגוריה:אמריקאים ילידי קונטיקט
קטגוריה:מושלי ויסקונסין
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי מדינות האיחוד
קטגוריה:מזכירי המדינה של ויסקונסין
קטגוריה:חברי בית המחוקקים של ויסקונסין
קטגוריה:בוגרי אוניברסיטת קייס וסטרן ריזרב
קטגוריה:הרוגי טביעה
קטגוריה:אמריקאים שנולדו ב-1820
קטגוריה:אמריקאים שנפטרו ב-1862
הדיוויזיה ה-233 (האימפריה הגרמנית)

**הדיוויזיה ה-233** (בגרמנית: **233. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

## היסטוריה
הדיוויזיה הוקמה ב-16 בינואר 1917, והועמדה תחת פיקודו של אמו פון דוויץ. הדיוויזיה לחמה בחזית המערבית, ובכלל זה בקרב איפר השלישי, קרב איפר הרביעי וקרב אמיין, ובשל אבדות כבדות שספגה פורקה ב-6 בספטמבר 1918.

## מפקדים
* גנרל-מיור אמו פון דוויץ (16 בינואר 1917 – אוגוסט 1918)
* גנרל-מיור פרידריך וילהלם פון ליטוויץ (אוגוסט 1918 – 6 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

233
233
דיוויזיית התחלופה השמינית (האימפריה הגרמנית)

**דיוויזיית התחלופה השמינית** (בגרמנית: **8. Ersatz-Division**) הייתה דיוויזיה של צבא הקיסרות הגרמנית, במלחמת העולם הראשונה.

## היסטוריה
הדיוויזיה הוקמה עם גיוס הצבא הגרמני באוגוסט 1914. הדיוויזיה הפכה לדיוויזיית הרגלים ה-243 באפריל 1917.  הדיוויזיה הוקמה עם גיוס הצבא הגרמני באוגוסט 1914. הדיוויזיה הייתה דיוויזיה מורכבת, שהוקמה מ-14 גדודי תחלופה של החטיבות (*Brigade-Ersatz-Bataillone*) מממלכת וירטמברג, הדוכסות הגדולה של הסן, פרובינציית הריין, פרובינציית הסן-נסאו ואלזס-לורן. היא הפכה ליותר וירטמברגית ככל שהמלחמה התקדמה; ובפברואר 1917, היא הוגדרה רשמית כדיוויזיה המלכותית של וירטמברג. היא סומנה מחדש כדיוויזיית הרגלים ה-243 באפריל 1917.

הדיוויזיה לחמה בתחילה במערכה על הגבולות ב-1914, כולל הקרב לפני ננסי-אפינאל. מספטמבר 1914 עד אוקטובר 1916, היא שהתה בחפירות ונלחמה באזור שבין נהרות המז והמוזל כחלק מפלגת הארמייה שטרנץ, במיוחד באזור המכונה פריסטרוואלד (בגרמנית: *Priesterwald*, בצרפתית: *Bois Le Prêtre*). באוקטובר 1916, היא הוטלה לקרב הסום. לאחר מכן, היא שבה לפריסטרוואלד, שם הוסבה לדיוויזיית הרגלים ה-243. המודיעין של מדינות ההסכמה דירג את מרכיבי הדיוויזיה כטובים.

## מפקדים
* גנרל-לויטננט פרידריך פון האוזמן (2 באוגוסט 1914 – 1 בספטמבר 1914)
* גנרל-לויטננט הרמן קוש (2 בספטמבר 1914 – 5 באפריל 1915)
* גנרל-לויטננט פרידריך פון האוזמן (6 באפריל 1915 – 21 באפריל 1915)
* גנרל-מיור קרל פון שטמפף (22 באפריל 1915 – 1 בינואר 1917)
* גנרל-לויטננט הנס פון לייזר (2 בינואר 1917 – 2 בפברואר 1917)
* גנרל-לויטננט פרידריך פון שיפרט (9 בפברואר 1917 – 1 במרץ 1917)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

8
8
איידמיר מוגו

**אַיִידָמִיר חִיזִירוֹבִיץ' מוּגוּ** (ברוסית: **Айдамир Хизирович Мугу**; ב-17 באפריל 1990) הוא זמר צ'רקסי. אמן מכובד של הרפובליקה של אדיגיה. מבצע שירים ברוסית ובצ'רקסית (ניב מערבי). רוב שיריו מדברים על אהבה.

## ביוגרפיה
איידמיר נולד במייקופ, ברית המועצות. אביו, חַזִיר מוּגוּ הוא יזם. ב-2004 בגיל 14 התחיל את קריירת השירה שלו עם השיר "Чёрные глаза" (רוסית: עניים שחורות). ב-2005 הוציא את אלבומו הראשון, "Чёрные глаза", למוזיקה של אַסְלָן טְלֵבְּזוּ . בהמשך הוציא אלבומים נוספים.

עם סיום לימודיו בבית הספר, הוא למד ב בהדרכתו של אלכסיי איגורביץ' שנין . במהלך לימודיו, הוא השתתף בתוכניות טלוויזיה כמו "אש מג'לסה", "קומדי קלאב", "אינטואיציה", "תנו להם לדבר ", "כופתאות אורל ".

איידמיר נשוי ואב לשני ילדים.

## דיסקוגרפיה
### אלבומים
2005 – Черные Глаза (עיניים שחורות)
* Черные Глаза (עיניים שחורות)
* Фатима (פאטימה)
* Есть Красивая (יש אחת יפה)
* Бжыхьэпэ Маз (דבש)
* Сидэхэіэй (תהיי בטוחה)
* Кавказ (קווקז)
* Не Ревнуй (אל תקנאי)
* Долалай (תרבות)
* Тызытеткіэ Зы Дунай (החוזק של הדנובה)

2016 - Дежавю (דה ז'וו)
* Девушка-мечта (נערת החלומות)
* Джигит (דז'יגיט)
* День И Ночь (יומם ולילה)
* Кто Ты? (מי את?)
* Къэгъэзэжь (מחשבה)
* Любимая (יקירה)
* Мама (אמא)
* С Тобой (איתָך)
* Сишэгъогъум Икэъщэн (שירה חופשית)
* Украду (אגנוב)
* Синэшiуцiэ Дах (אור השמש)
* Дежавю (דה ז'וו)

### סינגלים
* 2013 - Чёрные Глаза (עיניים שחורות)
* 2013 - Одноклассница (חבר לכיתה)
* 2016 - Для Неё (בשבילה)
* 2017 - Радуя (מענג)
* 2018 - Дай Мне Улыбку (תני לי חיוך)
* 2023 - Замани (לֵפַתות)
* 2023 - А Зачем? (למה?)
* 2024 - Сердце Пацана (לב של ילד)

### אוספים
2016 - Любимая Моя (אהובתי)
* Любимая Моя (אהובתי)
* Ну Зачем? (נו... למה?)
* Капризная (גַחְמָנִי)
* Твоя Любовь Ко Мне (האהבה שלַך אליי)
* Зачем Я Мучаю Себя? (למה אני מענה את עצמי?)
* Одинокая Луна (ירח בודד)
* Ты Мне Говорила (את סיפרת לי)
* Княжна (נסיכה)
* Милая Моя (יקירתי)
* Выходи На Танец (צאי לרקוד)
* Нежные Руки (ידיים עדינות)
* Мы Едины (אנחנו אחד)
* Чёрные Глаза - Remix (עיניים שחורות - רמיקס)

2018 - Adyghe Collection, Vol. 3 (אוסף אדיגיה, כרך 3)
* Синэшiуцiэ Дах (אור השמש)
* Тызытетчэ Зы Дунай (החוזק של הדנובה)
* Сишэгъогъум Икашэн (שירה חופשית)
* Бжыхьэпэ Маз (דבש)
* Си Дахачей (החום של היום)
* Кагазэх (נייר)
* Долалай (תרבות)

## קישורים חיצוניים

## הערות שוליים

קטגוריה:צ'רקסים
קטגוריה:זמרים
קטגוריה:רוסים שנולדו ב-1990
נשיקה על הלחי

ממוזער|180px|אב מנשק את לחיה של בתו
**נשיקה על הלחי** היא סוג של נשיקה ומחווה גופנית חברתית של הצמדת שפתיים על הלחי של אדם אחר, המשמשת לציון קשר ידידות, קשר משפחתי, לברך אדם, לנחם אדם, או על מנת להראות חיבה או אהבה.

הנוהג נפוץ במיוחד במזרח התיכון, באזור הים התיכון, בדרום אירופה, במרכז אירופה ובמזרח אירופה, בארצות השפלה, בקרן אפריקה, באמריקה המרכזית ובאמריקה הדרומית. במדינות אחרות, כולל בארצות הברית וביפן, הנוהג נפוץ גם במפגשים רשמיים בין ראשי מדינות ובמפגשים בין הגברות הראשונות, או במפגשים בין בני משפחות מלוכה.

בתרבויות מסוימות הנוהג מקובל במיוחד במפגשים בין בני משפחה ובמפגשים עם חברים ומכרים - בין גברים לנשים, בין שתי נשים או בין שני גברים.

במזרח אירופה מקובל לתת נשיקה על הלחי במפגשים בין גברים לנשים, ובין נשים עם נשים אחרות כאשר מדובר בחברים, בעוד שהנוהג בהרבה פחות מקובל בין גברים לגברים אחרים.

לעיתים רבות נהוג לתת נשיקה גם על הלחי השנייה. בהתאם למדינה ולהיכרות בין האנשים, מספר הנשיקות נע בין אחת לארבע. לעיתים רבות נוהגים גם ללחוץ ידיים או לתת חיבוק במקביל.

בתרבויות בהם נשיקה על הלחי היא הנורמה החברתית, כאשר אנשים יסרבו לתת או לקבל נשיקה על הלחי הדבר עשוי להתפרש על ידי המקומיים כאינדיקטור לאנטיפתיה, ובמקרים הללו לעיתים האדם יצטרך לספק הסבר מדוע הוא/היא לא מעוניינים לתת או לקבל נשיקה על הלחי - לדוגמה, מכיוון שהוא/היא חולים במחלה מידבקת.

## גלריית תמונות

קובץ:1st_Iranian_cinema_actors_celebration_(1_8510230352_L600).jpg|שחקן איראני מנשק על הלחי שחקן איראני אחר
קובץ:Mother_kissing_her_child.jpg|אם מנשקת את בנה על הלחי
קובץ:Buckingham_Palace_reception_(52873592885).jpg|המלך צ'ארלס מנשק על הלחי את אחת מאורחי הכבוד בארמון בקינגהאם שאמורים להשתתף בטקס ההכתרה שלו למחרת


## ראו גם
* ברכה (נימוס)
* חיבוק
* נשיקת יד
* הצדעה

## קישורים חיצוניים

## הערות שוליים

לחי
קטגוריה:ברכות ואיחולים
קטגוריה:מחוות גופניות
קטגוריה:לחיים
לאון אורבלי

**לאון אורבלי**  (ברוסית: **Леон Орбели** ;  7 ביולי 1882 - 9 בדצמבר 1958) היה פיזיולוג סובייטי-רוסי ממוצא ארמני. 
## קורות חיים
לאון אורבלי נולד בשנת 1888 בצחקאדזור (אז בחחומי האימפריה הרוסית כיום בארמניה) למשפחה מעורבת. אביו היה ארמני, בוגר אוניברסיטת סנקט פטרבורג במשפטים. אמו הייתה אצילה רוסיה. ללאון היה אח ראובן שהיה משפטן וארכאולוג ויוסיף שהיה מומחה למזרחנות, מנהל ארמיטאז'.

בשנת 1899 לאון אורבלי סיים גימנסיה בטביליסי והחל ללמודים באקדמיה לרפואה צבאית בסנקט פטרבורג. לאחר סיום הלימודים הוא עבד כרופא בבתי חולים של הצבא בעיר.

בשנת 1907 אורבלי החל לעבוד עם איוואן פבלוב. בשנת 1908 הוא סיים לימודי תואר שלישי. בשנים 1909–1911 אורבלי עבד במעבדות באנגליה, גרמניה ואיטליה. בשנת 1911 הוא חזר לרוסיה והחל ללמד. בשנת 1914 הוא מונה לפרופסור.

לאחר מהפכת אוקטובר אורבלי המשיך ללמד במוסדות להשכלה גבוהה שונים. בשנת 1925 הוא ירש את התפקיד של פבלוב באקדמיה לרפואה צבאית ובשנת 1943 מונה למנהל האקדמיה. החל משנת 1936 ועד לשנת 1950 אורבלי היה מנהל מכון לפיזיולוגיה של אקדמיה למדעים של ברית המועצות.

בשנת 1935 אורבלי התקבל כחבר באקדמיה למדעים של ברית המועצות. בשנת 1944 הוא קיבל דרגת גנרל-פולקובניק של חיל הרפואה.

לאחר שבשנת 1948 בתמיכת השלטונות רעיונות של טרופים ליסנקו התקבלו וחקר גנטיקה נאסר אורבלי היה במצב קשה. כסגן נשיא האקדמיה אורלבי היה צריך לשנות את תכוניות המכון אותו ניהל בהתאם, כמו כן דרשו ממנו לפטר כל הצוות שעסק בגנטיקה. אורבלי ביצע את ההנחיות באופן חלקי בלבד ואף קלט לעבודה במכון עובדים שפוטרו ממרכזי מחקר אחרים. בשנת 1950 על תמיכתו בגנטיקה אורבלי פוטר מרוב תפקידיו.

בשנת 1956 אורבלי חזר לפעילות ומונה למנהל מכון לפיזיולוגיה וביוכימיה שהוקם באותה שנה.

אורבלי פרסם כ-130 עבודות מדעיות.

על פעילתו לקידום המדע לאורבלי הוענקו עיטורים רבים לרבות גיבור העמל הסוציאליסטי, עיטור לנין (4 פעמים), עיטור הדגל האדום, עיטור הדגל האדום של העמל ועוד. בשנת 1941 הוא קיבל פרס ברית המועצות.

אורבלי נפטר בשנת 1958 בלנינגרד ונטמן בבית העלמין בוגוסלובסקויה.

לזכר פעילותו החל משנת 1962 אקדמיה למדעים מעניקה פרס על שמו כל 3 שנים. לב מגזאניק היה בין מקבלי הפרס.

בשנת 1973 לב לייבסון פרסם ספר ביוגרפי על אורבלי ופעילותו.

## קישורים חיצוניים

* ביוגרפיה 
* ביוגרפיה 
* 

קטגוריה:פיזיולוגים רוסים
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:חברי האקדמיה למדעים של ברית המועצות
קטגוריה:גנרלים סובייטים
קטגוריה:רופאים צבאיים סובייטים
קטגוריה:סובייטים שנולדו ב-1882
קטגוריה:סובייטים שנפטרו ב-1958